Document ID: 32001R1098

Komission asetus (EY) N:o 1098/2001,
annettu 5 päivänä kesäkuuta 2001,
interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä annetun asetuksen (ETY) N:o 3149/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87(1), sellaisena kuin se on muutettuna asetuksella (EY) N:o 2535/95(2), ja erityisesti sen 6 artiklan,
sekä katsoo seuraavaa:
(1) Komission asetuksen (ETY) N:o 3149/92(3), sellaisena kuin se on viimeksi muutettuna asetuksella (EY) N:o 2760/1999(4), 3 artiklassa säädetään, että mainitun asetuksen 2 artiklan 1 kohdassa määritellyn vuotuisen jakelusuunnitelman täytäntöönpanoaika on 1 päivästä lokakuuta seuraavan vuoden 30 päivään syyskuuta. Ottaen huomioon saatu kokemus ja erityiset vaatimukset, jotka liittyvät jakeluun toimen edunsaajille eli vähävaraisimmille henkilöille, olisi sallittava jakelun jatkaminen hyväntekeväisyysjärjestöille toimen täytäntöönpanovuoden 31 päivään lokakuuta saakka. Pidentämällä määräaikaa voidaan myös lyhentää kahden peräkkäisen suunnitelman toteuttamisen välistä aikaa.
(2) Tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3149/92 3 artiklan 1 kohta seuraavasti: "1. Suunnitelman täytäntöönpanoaika on 1 päivästä lokakuuta seuraavan vuoden 30 päivään syyskuuta. Jakelua hyväntekeväisyysjärjestöille voidaan kuitenkin jatkaa suunnitelman täytäntöönpanovuoden 31 päivään lokakuuta saakka."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä kesäkuuta 2001.

Labels: 17
5
0
3
18